fi en fi fi fi fi fi fi fi fi fi fi fi et fi fi fi fi fi en fi fi fi fi fi fi en en fi fi fi fi fi fi fi fi fi fi fi en fi en fi fi fi fi fi fi fi en fi fi fi fi en
ChatZilla - Tietokone ja tietoverkot työvälineenä
ChatZilla on yksinkertainen Mozilla Firefoxin laajennuksena toimiva IRC-ohjelma.
Valitse sivulta Add to Firefox.
Valitse avautuvasta ikkunasta Install Now.
Sammuta Firefox. Käynnistä Firefox uudelleen.
Käynnistä ChatZilla valitsemalla Firefoxissa Tools | ChatZilla.
Ensimmäiseksi korjaa ChatZillan asetukset sopiviksi valitsemalla ChatZillan valikoista ChatZilla | Preferences.
Täydennä Firefoxin ChatZillan General-välilehdelle seuraavat tiedot:
Description: täydennä tähän oma nimesi
Seuraavaksi voitkin ottaa yhteyden haluamaasi IRC-verkkoon. Tämä onnistuu helpoiten kirjoittamalla /server irc.jyu.fi. Tässä tapauksessa otettaisiin yhteyttä IRCnetissä sijaitsevaan irc.jyu.fi-palvelimeen.
Jos koneesi ei ole yliopiston verkossa et voi käyttää irc.jyu.fi-palvelinta vaan sinun pitää käyttää oman yhteydentarjoajasi irc-palvelinta. Voit kokeilla esim. seuraavia:
Hetken odotuksen jälkeen ChatZilla saa yhteyden IRC-palvelimeen ja voit seuraavaksi liittyä kanavalle. Esim. #appro-kanavalle pääsee komennolla /join #appro
Kanavalle liittymisen jälkeen ChatZillan vasempaan laitaan ilmestyy lista kanavalle olevista henkilöistä. Nyt voit liittyä mukaan keskusteluun kirjoittamalla haluamasi kommentit.
Toisen irccaajan henkilötiedot saat selville valitsemalla henkilön nickin nimilistasta hiiren oikealla painikkeella ja valitsemalla kontekstivalikosta Who is.
Saman tiedon saa myös komennolla /whois _flash_.
Toisen irccaajan kanssa voit keskustella kahdestaan niin, että toiset eivät näe. Valitse haluamasi henkilön Nickname nimilistasta hiiren oikealla painikkeella ja valitse kontekstivalikosta Open Private Chat.
Valinta aukaisee uuden välilehden, jossa voit kirjoitella vain valitsemallesi henkilölle.
Jos haluat ChatZillan käynnistyessä automaattisesti ottavan yhteyden haluamaasi IRC-verkkoon ja liittyä kanaville, niin valitse haluamasi välilehti (verkko tai kanava) aktiiviseksi.
Valitse IRC-valikosta Open This Channel at Startup tai Open This Network at Startup.
Arja Selin ( 2010-09-08 19:42:26 )
Kiitos älyttömän selkeistä ohjeista.
Kommentoi tätä sivua Lisää uusi kommentti
Kurssimateriaalien käyttäminen kaupallisiin tarkoituksiin tai opetusmateriaalina ilman lupaa on ehdottomasti kielletty!
© Antti Ekonoja (antti.j.ekonoja@jyu.fi)
Informaatioteknologia - Jyväskylän yliopiston informaatioteknologian tiedekunta
Tietokone ja tietoverkot työvälineenä